# data[].attributes.body
Er læringsteori viktig for en lærers arbeid i skolen? Hvorfor eller eventuelt hvorfor ikke?

På spørsmålet om læringsteori er viktig for en lærers arbeid i skolen vil jeg definitivt svare ja. En muntlig overføring av kunnskap har lenge preget skolen, og det gjør det til en viss grad fortsatt den dag i dag. Dette til tross for at vi vet mye mer om både barns utvikling, hvordan ulike barn lærer best, og utgangspunkt for læring, enn det vi gjorde før. Læringsteorier kan vise oss blant annet både hvordan og hvorfor barn lærer på ulike måter. Ved at en lærer har kjennskap til ulike læringsteorier kan han eller hun tilnærme seg både eleven og undervisningen på en hensiktsmessig måte, slik at læringsutbyttet blir størst mulig. Fortsatt preger den klassiske klasseromsundervisningen oss, den der elevene sitter stille ved pulten sin mens læreren står foran dem og underviser. Ved hjelp av de ulike læringsteoriene, og stadig påminnelse og utforsking av dem, kan vi fortsette å jobbe for å oppnå det best mulige læringsmiljøet for elevene.

# data[].attributes.body
Primæroppgaven for lærere i den norske skolen er å tilrettelegge for læring. Dette innebærer også å tilpasse opplæringen for den enkelte elev ut ifra de forutsetningene som ligger til grunn. Læring er en kompleks prosess bestående av mange variabler. Læringsteorier er utviklet for at vi skal få en bredere forståelse og økt kunnskap om nettopp denne prosessen.

Læringsteori er svært viktig for den enkelte lærers arbeid i skolen. Læringsteorier gir oss et godt innblikk og ulike perspektiver på læring og utvikling. Eksempelvis gir sosiokulturell læringsteori oss et innblikk i læring som en samhandlingsprosess, mens Piaget og konstruktivisme gir oss forståelse for hvordan ny kunnskap konstrueres i vårt kognitive apparat. De to teoriene har ulikt innfallsvinkel og fokus, men det gir oss likevel forståelse for det komplekse bildet hva angår læring og utvikling.

For at undervisning skal være god må den være gjennomtenkt og reflektert. Dette innebærer også et svært reflektert forhold til selve læringsprosessen. Nettopp derfor er det viktig for lærere å ha god innsikt i de ulike læringsteoriene.

Lise Sørum Aas

# data[].attributes.headline
Er læringsteori viktig for en lærers arbeid i skolen?

# data[].attributes.subject
Er læringsteori viktig for en lærers arbeid i skolen?

# data[].attributes.body
Jeg mener at læringsteorien skal hjelpe en lærer med å tilpasse opplegget for ulike situasjoner. Det er også viktig er for en lærer å kunne sette seg inn i elevenes tenkemåte, de ulike læringsteoriene kan hjelpe til med dette. Når læreren underviser elevene kan man nesten si at han/hun fungerer som en forsker. Læreren lager en plan på hva han tror vil fungere i klassen og setter det på prøve i praksis. Han oversetter fagstoffet slik at elevene forstår, samtidig som han finsliper teorien mot elevenes reaksjoner. Det finnes ulike læringsteorier som bidrar til å belyse sidene ved kunnskapstilegnelsen som finner sted i klasserommet. Læringsteoriene kan bevisstgjøre oss som lærere på hvordan elevene tenker og dermed kan vi legge opp undervisningen slik at den blir mer optimal for dem. Disse teoriene gir ikke en oppskrift på hvordan undervisningen bør foregå, men gjør i stedet læreren mer bevisst på hvordan elevene tenker. Poenget med læringsteorier er å få læreren til å se elevenes forståelsesprosess bedre. Tar man flere teorier med i beregningen, hever man bevissthetsnivået om de ulike prosesser som må til for at læring skal finne sted. Læreren er, vil og må være elevenes mester, men ikke slik at mesteren selv nødvendigvis trenger å være den beste utøveren selv. Det mesteren må inneha, er den kreative didaktiske kunnskapen og den solide kunnskapen i faget som resulterer i at eleven best mulig får utviklet seg og kan nå både forventede og sine egne mål.

Safaa Al-Medhati

# data[].attributes.headline
Siri AanebyPå spørsmålet om læringsteori er viktig for en lærers arbeid i skolen må jeg svare et bestemt «ja». Jeg tørr påstå at det er av helt vesentlig betydning at læreren i sitt pedagogiske virke har kunnskap om undervingens Hva- Hvordan-Hvorfor. Det at en lærer vet hva kunnskap er, hvor kunnskapen kommer fra, og hvordan mennesket tilegner seg kunnskap er svært viktig. Betydningen av å tilegne seg kunnskap om forskning på dette fagfeltet er viktig. Jeg har ca. 12 års erfaring som lærer. Min erfaring er at mye av praksis i skolen er preget av et behavioristisk læringssyn. Karakterer og streben etter kunnskap basert på at læreren er en formidler og elevene mer eller mindre er passisve mottatkere er det mye av. Når jeg reflektere over egen praksis samtidig som jeg tilegner meg kunnskap om læringsteori merker jeg at de gangene undervisningen min har vært mer i retning av en sosiokulturell og sosial konstruktsistisk har jeg fått et høyere engasjement for undervisningen. Både blant elevene og meg selv. Jeg mener at god undervisning er begrunnet i fra flere av læringsteoriene. Det er ikke nødvendig vis én rådende og riktig måte å undervise på. Men gjennom variasjon og refleksjon over flere ulike pedagogiske tilnærminger til elevene. 

# data[].attributes.subject
Siri AanebyPå spørsmålet om læringsteori er viktig for en lærers arbeid i skolen må jeg svare et bestemt «ja». Jeg tørr påstå at det er av helt vesentlig betydning at læreren i sitt pedagogiske virke har kunnskap om undervingens Hva- Hvordan-Hvorfor. Det at en lærer vet hva kunnskap er, hvor kunnskapen kommer fra, og hvordan mennesket tilegner seg kunnskap er svært viktig. Betydningen av å tilegne seg kunnskap om forskning på dette fagfeltet er viktig. Jeg har ca. 12 års erfaring som lærer. Min erfaring er at mye av praksis i skolen er preget av et behavioristisk læringssyn. Karakterer og streben etter kunnskap basert på at læreren er en formidler og elevene mer eller mindre er passisve mottatkere er det mye av. Når jeg reflektere over egen praksis samtidig som jeg tilegner meg kunnskap om læringsteori merker jeg at de gangene undervisningen min har vært mer i retning av en sosiokulturell og sosial konstruktsistisk har jeg fått et høyere engasjement for undervisningen. Både blant elevene og meg selv. Jeg mener at god undervisning er begrunnet i fra flere av læringsteoriene. Det er ikke nødvendig vis én rådende og riktig måte å undervise på. Men gjennom variasjon og refleksjon over flere ulike pedagogiske tilnærminger til elevene. 

# data[].attributes.headline
Er læringsteori viktig for en lærers arbeid i skolen?

# data[].attributes.subject
Er læringsteori viktig for en lærers arbeid i skolen?

# data[].attributes.body
Læringsteorier er et viktig refleksivt bakteppe for en lærers arbeid med undervisning i skolen. Med innsikt i teoriene og hvordan de kan brukes i planlegging og undervisning kan lærerens pedagogiske arbeid bedre tilpasses enkeltelever, klasser og de aktuelle fagenes læringsmål.

Uten en bevisst holdning til teoriene vil en lærer som er komfortabel med den behavioristiske måten å drive undervisning og klasseledelse sannsynligvis fortsette i dette sporet. Han/hun har kanskje erfart at ulike typer belønning og straff fungerer for å holde elevene disiplinerte, og trives med å overføre læring ved å forelese for så å sette elevene til å jobbe i ro med oppgaver der de reproduserer det de har lært. Med bedre oversikt over teoriene, som jo handler om hvordan mennesker lærer og at vi lærer på ulike måter, vil læreren kunne bli mer fleksibel i sin praksis. I noen situasjoner vil det være riktig med ytre stimuli. I andre er det mer hensiktsmessig for elevene å delta i læringsfellesskap i f. eks gruppe/prosjektarbeid med det formål å løse et problem på egenhånd hvor elevene føler eierskap til det de gjør. Dette vil igjen føre til flere aktive, involverte og motiverte elever og dypere læring.

Helle Bones

# data[].attributes.body
ER LÆRINGSTEORI VIKTIG FOR EN LÆRERS ARBEID I SKOLEN ?      Mye i skolen har heldigvis forandret seg på 100 år.Men kanskje har den likevel ikke forandret seg så mye som vi skulle ønske- på tross av nye lærerplaner,kunskapsløfter og kjennskap til ulike læringsteorier og forskning.Det kan likevel se ut som vi idag gjør mye likt som for 100 år siden. Elevene sitter passivt ved pultene sine og læreren står ved tavlen og snakker. Dette skjer på tross av at det i nesten all nyere læringsteori dokumenterer at denne undervisningsformen alene ikke gir ønsket læringsutbytte for elevene.
Det egentlig målet er å gjøre elevene til aktive deltagere i opplæringen. Mange elever sitter med en avmaktsfølelse, dvs. at mange  opplever fravær av opplevelse av mening,motivasjon og engasjement.I flg. Hattie er  den tekstbaserte  overføringen i klasserommet ofte vanskelig for mange elever å kytte opp mot og overføre til deres egen virkelighet.De blir passive mottagere framfor aktive deltagere i opplæringen.
Utifra dette vil jeg si at det er viktig for enhver lærer å sette seg inn i de ulike læringsteoriene og å tilpasse sin undervisning basert på hva man ser virker og ikke. Dette krever naturligvis mye fobredelser og oppmerksomhet i forhold til egen undervisning. Tørre å prøve nye ting og da forhåpentligvis gi elevene den tilpassede opplæringen de har krav på.

# data[].attributes.headline
Er læringsteori viktig for en lærers arbeid i skolen?

# data[].attributes.subject
Er læringsteori viktig for en lærers arbeid i skolen?

# data[].attributes.body
Alle læringsteorier tar utgangspunkt i at mennesker har evne til å skaffe seg kunnskap. Bare denne påstanden i seg selv, tenker jeg er en god grunn for lærere til å sette seg mer inn i hva de ulike teoriene sier om hva, hvor og hvordan elevene på best mulig måte kan tilegne seg denne kunnskapen.

Mye av det en lærer foretar seg i en undervisningssituasjon, enten det er bevisst eller ubevisst, er et resultat av grundig planlegging basert på lange kulturelle tradisjoner, forskjellige politiske bestemmelser, og ulike overveielser og beslutninger. Ofte er det en kombinasjon av ulike ideologier som til sammen legger føringer for det som skjer i klasserommet. Det er nemlig sjeldent at en som lærer rendyrker kun én teori, men en bruker ofte elementer fra ulike ideologiske og pedagogiske idéer. Alle elever er forskjellige, de har ulike evner og forutsetninger, og derfor vil det også være naturlig at en som lærer bevisstgjør seg hvilke deler av læringsteoriene som best kan ivareta enkeltelevenes behov.

Læringsteoriene kan være et fint verktøy for lærerne til å bli mer bevisst egen tenkemåte. Dette kan gi seg utslag i bedre forståelse av elevenes måte å lære på, som videre kan være med på å øke kvaliteten på undervisningen!